धनबाद। धनबाद के मनाईटाड़ की रहने वाली रंजुला कुमारी शर्मा ने अपना घर-परिवार छोड़कर मटकुरिया रेलवे कॉलोनी निवासीरणधीर कुमार से शादी कर ली। दोनों धनबाद के खंडेश्वरी मंदिर में मंगलवार सुबह पहुंचे और शादी कर धनबाद महिला थाने पहुंच गए। सूचना मिलते ही लड़की पक्ष के परिजन, रिश्तेदार व अन्य मित्र धनबाद महिला थाने आकर डेरा डाल दिए। परिजनों ने लड़की को घर वापस चलने को कहा, पर उसने अनसुना कर दिया। परिजनों ने लाख गुजारिश की, पर वह टस से मस नहीं हुई, उल्टे पुलिसकर्मियों के कहने पर कागजी खानापूर्ति करती रही।